Inspired by Iceland verkefnið heldur áfram að rúlla . Í sumar verður lögð áhersla á að fá erlenda gesti til þess að deila reynslu sinni af Íslandi á vefsíðu Inspired by Iceland , með því að senda inn sögur eða video af dvöl sinni hérlendis . Inspired by Iceland verkefnið heldur áfram að rúlla . Í sumar verður lögð áhersla á að fá erlenda gesti til þess að deila reynslu sinni af Íslandi á vefsíðu Inspired by Iceland , með því að senda inn sögur eða video af dvöl sinni hérlendis . Til þess að hvetja ferðamenn til að deila reynslu sinni hefur verið efnt til keppni um bestu innsendu söguna . Keppnin stendur frá 1. júlí til 15. september , en dómnefnd mun velja bestu innsendu söguna , og mun höfundur hennar hljóta flugmiða fyrir tvo til Íslands að launum . Inga Hlín Pálsdóttir , forstöðumaður markaðssóknar hjá Íslandsstofu segir að efnt hafi verið til leiksins með það að markmiði að auka þátttöku notenda Inspired by Iceland vefsins . „ Við ætlum að reyna að fá gesti til þess að kynna landið fyrir okkur með því að segja frá jákvæðri reynslu sinni af landinu . Fólk metur reynslusögur annarra með öðrum hætti en upplýsingar úr ferðamannabæklingum . Með þessari keppni erum við að reyna að fá ferðamenn til þess að styrkja og bæta ímynd Íslands sem ferðamannastaðar . “ Inga Hlín vonast til að leikurinn verði til þess að auka enn á innsendar sögur ferðamanna á vef Inspired by Iceland , en þar eru nú þegar komnar rúmlega 500 sögur .